Nueva Germania

Nueva Germania (Nova Germania, germane Neugermanien) estas distrikto de Departemento San Pedro en Paragvajo. Ĝi estis fondita kiel germana setlejo la 23an de Aŭgusto 1887 fare de Bernhard Förster, nome germana naciisto, kiu estis edzo de Elisabeth Förster-Nietzsche, fratino de la germana filozofo Friedrich Nietzsche. La ideo de Förster estis krei modelan komunumon en Ameriko kaj pruvi la superecon de la germanaj kulturo kaj socio, partikulare for de la "poluo" fare de judoj, ĉar li estis fervora antisemida. Förster memmortigis post la dekomenca malsukceso de la setlejo. Nueva Germania estas ĉirkaŭ 297 kilometrojn for el Asunción, ĉefurbo de Paragvajo. La plej gravaj agrikulturaj produktoj estas jenaj: precipe matea herbo, kaj ankaŭ kotono, sojfaboj, sukerkano, tabako, faboj, sunfloro, bananoj, tritiko, manioko kaj oranĝoj. Notoj Bibliografio Macintyre, Ben. Forgotten Fatherland: The Search for Elisabeth Nietzsche. New York : Farrar Straus Giroux, 1992. Kraus, Daniela. Bernhard und Elisabeth Försters Nueva Germania in Paraguay. Eine antisemitische Utopie. Doktoriga disertacio. Universitato de Vieno. 1999. Kurzwelly, Jonatan. Being German and being Paraguayan in Nueva Germania: Arguing for “contextual epistemic permissibility” and “methodological complementarity.” Doktoriga disertacio. Universitato St Andrews. 2017.